KOMMISSIONENS BESLUTNING af 20. marts 1997 om de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for Fællesskabernes egne indtægter (97/245/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 94/728/EF, Euratom af 31. oktober 1994 om ordningen for De Europæiske Fællesskabers egne indtægter (1), særlig artikel 8, stk. 2,

under henvisning til Rådets forordning (EØF, Euratom), nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for De Europæiske Fællesskabers egne indtægter (2), senest ændret ved forordning (Euratom, EF) nr. 1355/96 (3), særlig artikel 6 og 17,

efter høring af Det Rådgivende Udvalg for Egne Indtægter, og

ud fra følgende betragtninger:

Rådet vedtog i forordning (Euratom, EF) nr. 1355/96 nogle bestemmelser, der tager sigte på at forbedre visse dele af de regler, hvorefter medlemsstaterne meddeler Kommissionen forskellige oplysninger vedrørende opfølgningen af disses arbejde med hensyn til opkrævning af egne indtægter, og herunder specielt de beløb, der er genstand for svig og uregelmæssigheder;

disse forbedringer vedrører hovedsagelig udarbejdelsen af de månedlige oversigter og kvartalsoversigterne over regnskabet med de egne indtægter, beskrivelsen af allerede konstaterede tilfælde af svig og uregelmæssigheder i forbindelse med afgiftsbeløb på over 10 000 ECU og indholdet af årsrapporten;

de nærmere retningslinjer for disse meddelelser fastlægges af Kommissionen efter høring af Det Rådgivende Udvalg for Egne Indtægter;

der fastsættes hensigtsmæssige frister for medlemsstaternes gennemførelse af reglerne om indberetning -

VEDTAGET FØLGENDE BESLUTNING:

Artikel 1

1. De månedlige oversigter og kvartalsoversigterne til regnskabet over egne indtægter omhandlet i artikel 6, stk. 3, litra a), og stk. 3, litra b), i forordning (EØF, Euratom) nr. 1552/89 udarbejdes af medlemsstaterne i henhold til oversigtsmodellerne i omstående bilag I, II og III.

2. De oversigter, der udarbejdes i henhold til de i foregående afsnit omhandlede modeller, indsendes for første gang for april måned for månedsoversigtens vedkommende og for andet kvartal 1997 for kvartalsoversigtens vedkommende.

Artikel 2

1. Beskrivelsen af allerede konstaterede tilfælde af svig og uregelmæssigheder i forbindelse med afgiftsbeløb på over 10 000 ECU samt situationen med hensyn til tilfælde af svig og uregelmæssigheder, der allerede er meddelt Kommissionen, men i forbindelse med hvilke der ikke forud er omtalt nogen opkrævning, annullering eller manglende opkrævning i henhold til artikel 6, stk. 4, i forordning (EØF, Euratom) nr. 1552/89, foretages af medlemsstaterne under anvendelse af de modeller til meddelelsesblad i forbindelse med svig og meddelelsesblad til ajourføring, der er anført i omstående bilag IV og V.

2. Meddelelsesbladene i forbindelse med svig og meddelelsesbladene til ajourføring, der er udfyldt under anvendelse af de i foregående afsnit omhandlede modeller, indsendes for første gang fra april måned 1997.

Artikel 3

1. Årsrapporten vedrørende de vigtigste problemer i forbindelse med anvendelsen af forordning (EØF, Euratom) nr. 1552/89 som omhandlet i artikel 17, stk. 3, i denne forordning udarbejdes efter den model til rapport, der er anført i omstående bilag VI.

2. En rapport udarbejdet efter den i foregående afsnit omhandlede model indsendes for første gang senest den 30. april 1997.

Artikel 4

Medlemsstaterne meddeler før 31. marts 1997 Kommissionen hvilke myndigheder eller organer, der har ansvar for udarbejdelsen af oversigter, meddelelsesblade og rapport omhandlet i nærværende beslutning.

Artikel 5

Denne beslutning er rettet til medlemsstaterne.

Udfærdiget i Bruxelles, den 20. marts 1997.

På Kommissionens vegne

Erkki LIIKANEN

Medlem af Kommissionen

(1) EFT nr. L 293 af 12. 11. 1994, s. 9.

(2) EFT nr. L 155 af 7. 6. 1989, s. 1.

(3) EFT nr. L 175 af 13. 7. 1996, s. 3.

BILAG I

>START GRAFIK>

DET EUROPÆISKE FÆLLESSKABS EGNE INDTÆGTER - A-REGNSKAB

>SLUT GRAFIK>

BILAG II

>START GRAFIK>

BILAG TIL OVERSIGTEN OVER A-REGNSKABET VEDRØRENDE DET EUROPÆISKE FÆLLESSKABS EGNE INDTÆGTER

>SLUT GRAFIK>

BILAG III

>START GRAFIK>

DET EUROPÆISKE FÆLLESSKABS EGNE INDTÆGTER - DET SÆRSKILTE REGNSKAB (1)

>SLUT GRAFIK>

BILAG IV

BEDRAGERISKEMA Oplysningsskema, der tilsendes Kommissionen (GD XIX) med henblik på at give en beskrivelse af de allerede opdagede tilfælde af svig og uregelmæssigheder, der drejer sig om beløb på over 10 000 ECU.

IDENTIFIKATION AF MODERSKEMAET

0 Medlemsstat:

0.0 Sagens løbenummer (1):

0.1 Referencekvartal:

0.2 Fremsendelsesdato:

0.3 Tjenestegren eller organ, der har foretaget fastlæggelsen:

BESKRIVELSE AF TILFÆLDET AF SVIG

1 De pågældende varer:

1.0 Varebeskrivelse:

1.1 Toldposition (2):

1.1.1 Angivet:

1.1.2 Konstateret:

1.1.3 Formodet:

1.2. Oprindelse:

1.2.1 Angivet:

1.2.2 Konstateret:

1.2.3 Formodet:

1.3 Afsendelsesland:

1.3.1 Angivet:

1.3.2 Konstateret:

1.3.3 Formodet:

1.4 Mængde:

1.4.1 Angivet:

1.4.2 Konstateret:

1.4.3 Formodet:

1.5 Værdi:

1.5.1 Angivet:

1.5.2 Konstateret:

1.5.3 Formodet:

2 Form for svig og/eller uregelmæssighed:

2.1 Benævnelse:

2.2 Toldprocedure eller varens anvendelse:

3 Kortfattet beskrivelse af den svigagtige fremgangsmåde:

4 Den anslåede størrelse af de unddragne egne indtægter eller det nøjagtige beløb:

4.1 Formodet:

4.2 Konstateret:

4.3 Inddrevet:

5 Den form for kontrol, der har ført til opdagelse af det pågældende tilfælde af svig eller uregelmæssighed:

5.1 Metode:

5.2 Bemærkninger:

6 Stadium i proceduren med angivelse af fastlæggelsen, hvis denne allerede har fundet sted:

- dato for fastlæggelsen:

- administrativ kode:

- finansiel kode:

7 Tilfælde, der allerede er indberettet inden for rammerne af den gensidige bistand (forordning (EØF) nr. 1468/81 og (EØF) nr. 945/87):

GB-reference:

8 Foranstaltninger, der er planlagt eller allerede truffet for at undgå en gentagelse af det pågældende tilfælde af svig eller uregelmæssighed:

9 9.1 Implicerede medlemsstater:

9.2 Implicerede virksomheder (valgfrit):

10 Andre oplysninger:

10.1 Eventuelle bemærkninger:

10.2 Forbeholdt:

(1) Medlemsstaten tildeler sagen et årsbaseret løbenummer efter følgende model: EI/MS/99/999999/0. I de medlemsstater, der ikke benytter årbaserede løbenumre, men særlige løbenumre for de forskellige regionale tjenester, står de to første af de seks cifre for de pågældende regionale tjenester.

(2) I overensstemmelse med den kombinerede nomenklatur, der er omhandlet i forordning (EØF) nr. 2658/87 - EFT nr. L 256 af 7. 9. 1987.

BILAG V

>START GRAFIK>

AJOURFØRINGSSKEMA (1) >SLUT GRAFIK>

BILAG VI

ÅRLIG RAPPORT

>START GRAFIK"SLUT GRAFIK>